Pierre Simon Fournier
Pierre Simon Fournier var en fransk grafiker og stempelskærer, som i 1737 lancerede det tidligste typografiske målsystem. Alle skriftstørrelser var tilpasset hinanden efter et fransk tolvdelt fodmål, pied de roi; det tjente som standard for skriftstøberierne og som hjælpemiddel for typografer til at skabe mere harmoniske satsarbejder. Han er også ophavsmand til en skrifttype, der bærer navnet Fournier. 